**Spoštovana ravnateljica/ravnatelj,**

**V zadnjem tednu, smo na IRSŠŠ prejeli več vaših različnih pisanj, ki ste jih na šole prejeli s strani različnih akterjev, ki so nezadovoljni z izvrševanjem odloka in domnevne njegove neustavnosti, ob tem pa so izrekli tudi grožnje o nadaljnjih kazenskih postopkih, grožnje o morebitnih tožbah, itd. Glede na vse navedeno smo se skupaj s Pravno službo MIZŠ dogovorili, da vam pripravimo »tipska« odgovora, saj ste piscem takšnih pisem, če seveda pisanja niso žaljiva, poslati odgovor v skladu s 17. členom Uredbe o upravnem poslovanju.**

**Ob tem vas istočasno seznanjamo, da staršu, ki od vas zahteva pisno potrditev, da njegov otrok ne more v šolo, le-te ne rabite dati, saj to določa odlok – in to ga je potrebno seznaniti.**

**Lep pozdrav,**

 **dr. Simon Slokan glavni inšpektor**

1. PRIMER V ZVEZI DOMNEVNE NEUSTAVNOSTI:

Kot izhaja iz veljavnega Odloka o začasnih ukrepih za preprečavanje in obvladovanje okužb z nalezljivo boleznijo COVID-19 (Uradni list , št. 174/21 in 177/21), otroci *(ki do srede, 17. 11. 2021)* ne prinesejo podpisanega soglasja (in se tudi ne bodo samotestirali v šoli), v prostorih šole (kar pomeni tudi pri pouku), ne morejo/ne smejo sodelovati. **Vlada je namreč učencem in dijakom (ki niso prebolevniki ali cepljeni) in ki se ne bodo samotestirali v šoli, pod nadzorom osebe, ki jo določi ravnatelj, prepovedala zbiranje v vzgojno-izobraževanih zavodih. Za te učence šola organizira izobraževanje na daljavo.**

Prepoved zbiranja učencev, ki se ne samotestira, izhaja iz veljavnega odloka, ki ga je sprejela Vlada, šola pa ga je dolžna spoštovati in izvajati. Dokler Ustavno sodišče določenih predpisov ne razveljavi, odpravi ali jih začasno zadrži, le-ti veljajo in jih je potrebno upoštevati. Nadzor nad spoštovanjem predpisanih ukrepov izvajajo pristojne inšpekcije.

V razmerah v katerih se nahajamo je potrebno upoštevati tudi pravice in interese drugih - vsakdo ima namreč pravico do varstva pred nalezljivimi boleznimi ter dolžnost varovati svoje zdravje in zdravje drugih pred temi boleznimi. Nošenje zaščitne maske in samotestiranje (tako za zaposlene kot tudi za učence) sta osnovna pogoja, da lahko nadaljujemo izobraževanje v prostorih šole.

Ker se sklicujete na odločitev Ustavnega sodišča glede izvajanja izobraževanja na daljavo, vas opozarjamo, da se na podlagi odločbe Ustavnega sodišča **104. člen ZZUOOP** (ki določa, da ministrica s sklepom odloči o izobraževanju na daljavo) **uporablja, dokler DZ ne odpravi neskladnosti z Ustavo**, kar mora biti v dveh mesecih od objave odločbe v Uradnem listu...

Link do odločbe Ustavnega sodišča:

<https://www.uradni-list.si/glasilo-uradni-list-rs/vsebina/2021-01-3279/odlocba-o-ugotovitvi-da-je-104--clen-zakona-o-zacasnih-ukrepih-za-omilitev-in-odpravo-posledic-covid-19-v-neskladju-z-ustavo>

Še izrek odločbe:

**o d l o č i l o:**

1. Člen 104 Zakona o začasnih ukrepih za omilitev in odpravo posledic COVID-19 (Uradni list RS, št. 152/20), kolikor se nanaša na osnovne šole ter na šole in vzgojno-izobraževalne zavode za otroke s posebnimi potrebami, je v neskladju z Ustavo.
2. Državni zbor mora ugotovljeno neskladje iz prejšnje točke izreka odpraviti v roku dveh mesecev po objavi te odločbe v Uradnem listu Republike Slovenije.  **3. Do odprave ugotovljenega neskladja iz 1. točke izreka se uporablja prvi odstavek 104. člena Zakona o začasnih ukrepih za omilitev in odpravo posledic COVID-19.**

 **In še izsek obrazložitve Ustavnega sodišča glede nadaljnje uporabe 104. Člena ZZUOOP:**

"...Upoštevalo je namreč, **da bi z razveljavitvijo odpadla kakršnakoli zakonska podlaga za odreditev šolanja na daljavo v primeru ponovne začasne prepovedi zbiranja ljudi v vzgojno-izobraževalnih institucijah, ukrep izobraževanja na daljavo pa pomeni celo omilitev golega ukrepa začasne prepovedi zbiranja ljudi v vzgojno-izobraževalnih institucijah. Zato bi razveljavitev te protiustavne določbe lahko privedla še do hujšega posega v človekovi pravici do izobraževanja ter izobraževanja in usposabljanja, kot če ta določba še nekaj časa ostane v veljavi.** Glede na to je Ustavno sodišče na podlagi 48. člena in drugega odstavka 40. člena ZUstS odločilo, da je 104. člen ZZUOOP v delu, v katerem se nanaša na osnovne šole ter na šole in vzgojno-izobraževalne zavode za otroke s posebnimi potrebami, v neskladju z Ustavo (1. točka izreka). Odločilo je tudi, da mora Državni zbor ugotovljeno neskladje z Ustavo odpraviti v roku dveh mesecev po objavi te odločbe v Uradnem listu Republike Slovenije (2. točka izreka), do odprave ugotovljenega neskladja pa se prvi odstavek 104. člena ZZUOOP uporablja (3. točka izreka).".

1. PRIMER V ZVEZI IZREČENIH GROŽENJ O KAZENSKI OVADBI:

Kot izhaja iz veljavnega Odloka o začasnih ukrepih za preprečavanje in obvladovanje okužb z nalezljivo boleznijo COVID-19 (Uradni list , št. 174/21 in 177/21), otroci ki *(do srede, 17. 11. 2021)* ne prinesejo podpisanega soglasja (in se tudi ne samotestirajo v šoli), v prostorih šole (kar pomeni tudi pri pouku) ne morejo/ne smejo sodelovati. **Vlada je namreč učencem in dijakom (ki niso prebolevniki ali cepljeni) in ki se ne bodo samotestirali v šoli, pod nadzorom osebe, ki jo določi ravnatelj, prepovedala zbiranje v vzgojno-izobraževanih zavodih. Za te učence šola organizira izobraževanje na daljavo.**

Prepoved zbiranja učencev, ki se ne samotestirajo, izhaja iz veljavnega odloka, ki ga je sprejela Vlada, **šola pa ga je dolžna spoštovati in izvajati.** **Dokler Ustavno sodišče določenih predpisov ne razveljavi, odpravi ali jih začasno zadrži, le-ti veljajo in jih je potrebno upoštevati.** Nadzor nad spoštovanjem predpisanih ukrepov izvajajo pristojne inšpekcije.

V razmerah v katerih se nahajamo je potrebno upoštevati tudi pravice in interese drugih - vsakdo ima namreč pravico do varstva pred nalezljivimi boleznimi ter dolžnost varovati svoje zdravje in zdravje drugih pred temi boleznimi. Nošenje zaščitne maske in samotestiranje (tako za zaposlene kot tudi za učence) sta osnovna pogoja, da lahko nadaljujemo izobraževanje v prostorih šole.

Glede na to, da starši navajate, da boste zoper posamezne ravnatelje in tudi posamezne učitelje podali kazensko ovadbo, ker naj bi storili kaznivo dejanje po 131. oziroma 132. členu KZ-1, ponovno poudarjamo, da šola nikogar ne sili ali prisiljuje in nikakor ne posega v otrokove osebnostne pravice. Odlok, ki ima naravo podzakonskega predpisa je tisti, ki določa tako obveznost nošenja mask kot tudi samotestiranja otrok v šoli. Prav nihče v šoli vašemu otrok ne bo grozil ali ga sili, da se samotestira. **Odločitev, ali se bo otrok v šoli samotestiral ali ne, je odločitev vas, kot starša. In tako kot za vsako odločitev, je potrebno tudi za odločitev, da se otrok ne bo samotestiral, sprejeti posledice, ki temu sledijo.** Vlada je odločila, da je učencem, ki se ne bodo samotestirali, prepovedano zbiranje v šoli in bodo imeli izobraževanje na daljavo.

**Vsak ravnatelj je dolžan zagotoviti varno učno okolje vsem otrokom na šoli, pozabiti ne smemo niti na zaposlene.** V času sedanjih epidemioloških razmer je to toliko bolj pomembno.

Čeprav mi ni prijetno, pa moram vendarle opozoriti, da ima vsakdo pravico naznaniti kaznivo dejanje, ki se preganja po uradni dolžnosti (146. člen Zakona o kazenskem postopku), da pa je seveda podaja krive ovadbe kaznivo dejanje, ki se preganja po uradni dolžnosti (283. člen KZ).